L 31/24 Den Europæiske Unions Tidende 3.2.2006 KOMMISSIONENS BESLUTNING af 2. februar 2006 om ændring af bilag C til Rådets direktiv 89/556/EØF for så vidt angår standardsundhedscertifikatet til brug ved handel inden for Fællesskabet med embryoner af tamkvæg (meddelt under nummer K(2006) 193) (EØS-relevant tekst) (2006/60/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under  henvisning til  Rådets  direktiv 89/556/EØF af 25. september 1989 om fastsættelse af veterinærpolitimæssige betingelser i forbindelse med handel inden for Fællesskabet med embryoner af tamkvæg samt med indførsel heraf fra tredje- lande (?), særlig artikel 16, og ud fra følgende betragtninger: (1) — Ved direktiv 89/556/EØF er der fastsat dyresundheds- mæssige betingelser i forbindelse med handel inden for Fællesskabet med embryoner af tamkvæg samt med indførsel heraf fra tredjelande. (2) — I direktivet fastsættes det blandt andet, at koembryoner kun må sendes fra en medlemsstat til en anden, hvis de er befrugtet ved kunstig insemination eller ved in vitro- befrugtning med sæd fra en donortyr på en tyrestation, der er godkendt af de kompetente myndigheder til at indsamle, behandle og opbevare sæd, eller med sæd, der er indført under overholdelse af Rådets direktiv 88/407/EØF af 14. juni 1988 om fastsættelse af de vete- rinærpolitimæssige krav i forbindelse med handelen inden for Fællesskabet med frosset tyresæd og indførsel heraf ). (3) — Modellen til det sundhedscertifikat, der skal benyttes ved handel inden for Fællesskabet med embryoner af tamkvæg, er fastlagt i bilag C til direktiv 89/556/EØF. Certifikatet indeholder ikke særlige betingelser for sæd, der anvendes til befrugtning. (4) — Man er stødt på problemer i handelen med embryoner, især efter vedtagelsen af strengere regler for indsættelse af (1) EFT L 302 af 19.10.1989, s. 1. Senest ændret ved forordning (EF) nr. 806/2003 (EUT L 122 af 16.5.2003, s. 1). (?) EFT L 194 af 22.7.1988, s. 10. Senest ændret ved Kommissionens beslutning 2006/16/EF (EUT L 11 af 17.1.2006, s. 21). tyre på tyrestationer ved direktiv 88/407/EØF som ændret ved direktiv 2003/43/EF (). (5) — For at undgå certificeringsproblemer bør der indarbejdes et supplerende certifikatkrav i det nuværende standard- sundhedscertifikat, hvormed det specificeres, at sæd, der anvendes til befrugtning, skal opfylde bestemmelserne i direktiv 88/407/EØF. (6) — Direktiv 89/556/EØF bør derfor ændres i overensstem- melse hermed. (7) — Foranstaltningerne i denne beslutning er i overensstem- melse med udtalelse fra Den Stående Komité for Fødeva- rekæden og Dyresundhed — VEDTAGET FØLGENDE BESLUTNING: Artikel 1 Bilag C til direktiv 89/556/EØF erstattes af teksten i bilaget til nærværende beslutning. Artikel 2 Denne beslutning anvendes fra den 23. februar 2006. Artikel 3 Denne beslutning er rettet til medlemsstaterne. Udfærdiget i Bruxelles, den 2. februar 2006. På Kommissionens vegne Markos KYPRIANOU Medlem af Kommissionen (') EUT L 143 af 11.6.2003, s. 23.